**Ministru kabineta rīkojuma projekta  
“Par sabiedrības ar ierobežotu atbildību “Lielstraupes pils” pamatkapitāla palielināšanu” (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Palielināt sabiedrības ar ierobežotu atbildību “Lielstraupes pils” (turpmāk – Kapitālsabiedrība) pamatkapitālu, ieguldot tajā finanšu līdzekļus 7 347 euro apmērā, lai Kapitālsabiedrība varētu nodrošināt savu saistību segšanu.  Rīkojums stājas spēkā pēc apstiprināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par sabiedrības ar ierobežotu atbildību “Lielstraupes pils” pamatkapitāla palielināšanu” (turpmāk – Projekts) sagatavots saskaņā ar Publiskas personas kapitāla daļu un kapitālsabiedrību pārvaldības likuma 63.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kapitālsabiedrības kapitāla daļu īpašnieks ir Veselības ministrija, kurai pieder 96 103 kapitāla daļas ar kopējo vērtību EUR 96 103.  Kapitālsabiedrība līdz 2017.gada 31.decembrim sniedza gan valsts apmaksātos, gan maksas narkoloģiskos veselības aprūpes pakalpojumus. Ņemot vērā to, ka ēka, kurā bija izvietota ārstniecības iestāde ir sliktā tehniskā stāvoklī, kā arī to, ka veicamajiem remontdarbiem ir nepieciešami ļoti lieli finanšu līdzekļi, kuri nebija Kapitālsabiedrības rīcībā, ārstniecības iestāde nevarēja nodrošināt obligāto prasību ārstniecības iestādēm izpildi un kapitāla daļu turētājs 2017.gada 3.novembrī Dalībnieku sapulcē pieņēma lēmumu pārtraukt veselības aprūpes pakalpojumu sniegšanu Kapitālsabiedrībā. Līdz ar to Kapitālsabiedrība ar 2018.gada 1.janvāri pārtrauca saimniecisko darbību – veselības aprūpes pakalpojumu sniegšanu, un visi narkoloģijas profila pacienti, kuriem nepieciešama narkoloģiskā palīdzība, tika uzņemti VSIA “Strenču psihoneiroloģiskā slimnīca”.  Ņemot vērā, ka Lielstraupes pils ir valsts nozīmes kultūras piemineklis un Veselības ministrijas funkcijas nav saistītas ar kultūras pieminekļu uzturēšanu, kā arī tās rīcībā nav resursu nedz pils apsaimniekošanai, nedz arī remontdarbu veikšanai, lai nodrošinātu Lielstraupes pils saglabāšanu kā kultūras pieminekli un nozīmīgu tūrisma objektu, kā arī to, ka nedz Finanšu ministrija, nedz arī Kultūras ministrija neizrādīja jebkādu gatavību iesaistīties konkrētā kultūras pieminekļa saglabāšanā vai attīstīšanā, Veselības ministrija pieņēma lēmumu Kapitālsabiedrības kapitāla daļas nodot Pārgaujas novada pašvaldībai (turpmāk – Pašvaldība). 2018.gada 22.februārī starp Veselības ministriju un Pašvaldību tika noslēgts Sadarbības līgums, paredzot, ka līdz brīdim, kad Veselības ministrija iegulda īpašumus Kapitālsabiedrības pamatkapitālā un bez atlīdzības nodod Pašvaldības īpašumā Kapitālsabiedrības kapitāla daļas, Pašvaldība pārņem īpašumu pārvaldīšanu/apsaimniekošanu, iespēju robežās nodrošinot īpašumu pārvaldīšanu atbilstoši Ministru kabineta 2011.gada 6.decembra noteikumos Nr.934 “Noteikumi par valsts nekustamā īpašuma pārvaldīšanas principiem un kārtību” noteiktajiem principiem un nosacījumiem. Attiecīgi Veselības ministrija sagatavoja Ministru kabineta rīkojuma projektu “Par valsts nekustamo īpašumu ieguldīšanu valsts sabiedrības ar ierobežotu atbildību “Straupes narkoloģiskā slimnīca” pamatkapitālā” (VSS-221), kas 2018.gada 8.martā tika uzsaukts valsts sekretāru sanāksmē un par kuru tika saņemti iebildumi no Finanšu ministrijas, Kultūras ministrijas un Pārresoru koordinācijas centra. Šobrīd Veselības ministrija ir sagatavojusi un nosūtījusi atkārtotai saskaņošanai Ministru kabineta rīkojuma projektu “Par valsts nekustamo īpašumu ieguldīšanu SIA “Lielstraupes pils” pamatkapitālā un valsts kapitāla daļu nodošanu pašvaldībai”, lai īpašumus varētu ieguldīt Kapitālsabiedrības pamatkapitālā un pēc tam kapitāla daļas bez atlīdzības nodot Pašvaldībai. Savukārt Pašvaldība plāno vēsturisko vērtību saglabāšanas nolūkā uzturēt un atjaunot Lielstraupes pils kompleksu un nodarboties ar tūrisma pakalpojumu sniegšanu.  Pamatojoties uz to, ka Kapitālsabiedrība vairs nesniedz veselības aprūpes pakalpojumus, tās vienīgie ieņēmumi ir par komunālo pakalpojumu sniegšanu iedzīvotājiem, kas attiecīgi tiek pārskaitīti pakalpojumu sniedzējiem. Līdz ar to Kapitālsabiedrībai nav līdzekļu ar ko segt kārtējos izdevumus – valdes atlīdzība, nodokļi, revidenta atlīdzība un izdevumi par saņemtajiem pakalpojumiem – un Kapitālsabiedrība 2019.gadu noslēdza ar EUR 4 737 lieliem zaudējumiem. Ņemot vērā, ka valsts kapitāla daļu nodošana Pašvaldībai varētu notikt ne ātrāk kā 2020.gada beigās, tad ņemot vērā 2019.gada faktiskos zaudējumus, plānotos 2020.gada ieņēmumus un izdevumus, Kapitālsabiedrības darbības nodrošināšanai, līdz plānotajai kapitāla daļu nodošanai Pašvaldībai, 2020.gadā kopā nepieciešams papildus finansējums EUR 7 347 apmērā.  Līdz ar to Veselības ministrija, kā kapitāla daļu turētājs, kā vienīgo risinājumu redz Kapitālsabiedrības pamatkapitāla palielināšanu veicot finanšu ieguldījumu atbilstoši Publiskas personas kapitāla daļu un kapitālsabiedrību pārvaldības likuma 63.pantā noteiktajam.  Nepieciešamais finansējums tiks nodrošināts Veselības ministrijas budžeta ietvaros, veicot apropriācijas pārdali programmā 97.00.00 “Nozaru vadība un politikas plānošana”, samazinot izdevumus ekonomiskās klasifikācijas kodā 2000 “Preces un pakalpojumi” un palielinot kategorijā “Akcijas un cita līdzdalība pašu kapitālā”. Pamatojoties uz iepriekš minēto, lai Kapitālsabiedrība 2020.gadā varētu nokārtot savas saistības, ir nepieciešams palielināt Kapitālsabiedrības pamatkapitālu ar finanšu ieguldījumu EUR 7 347 apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, sabiedrība ar ierobežotu atbildību “Lielstraupes pils”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | 2020.gads | | |  | | Turpmākie trīs gadi (*euro*) | | | | |
| 2021.gads | | | 2022.gads | |  | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam |
| 1 | | 2 | 3 | | 4 | 5 | | 6 | 7 | 8 | 9 |
| 1. Budžeta ieņēmumi | | 0 | 0 | | 0 | 0 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | | 0 | 0 | | 0 | 0 | 0 | 0 |
| 1.2. valsts speciālais budžets | | 0 | 0 | | 0 | 0 | | 0 | 0 | 0 | 0 |
| 1.3. pašvaldību budžets | | 0 | 0 | | 0 | 0 | | 0 | 0 | 0 | 0 |
| 2. Budžeta izdevumi | | 0 | -7 347 | | 0 | 0 | | 0 | 0 | 0 | 0 |
| 2.1. valsts pamatbudžets | | 0 | -7 347 | | 0 | 0 | | 0 | 0 | 0 | 0 |
| 2.2. valsts speciālais budžets | | 0 | 0 | | 0 | 0 | | 0 | 0 | 0 | 0 |
| 2.3. pašvaldību budžets | | 0 | 0 | | 0 | 0 | | 0 | 0 | 0 | 0 |
| 3. Finansiālā ietekme | | 0 | 7 347 | | 0 | 0 | | 0 | 0 | 0 | 0 |
| 3.1. valsts pamatbudžets | | 0 | 7 347 | | 0 | 0 | | 0 | 0 | 0 | 0 |
| F50010000 Akcijas un cita līdzdalība pašu kapitālā | | 0 | -7 347 | | 0 | 0 | | 0 | 0 | 0 | 0 |
| 3.2. speciālais budžets | | 0 | 0 | | 0 | 0 | | 0 | 0 | 0 | 0 |
| 3.3. pašvaldību budžets | | 0 | 0 | | 0 | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | | X | 0 | | X | 0 | X | 0 |
| 5. Precizēta finansiālā ietekme | | X | 0 | | X | 0 | | X | 0 |  | 0 |
| 5.1. valsts pamatbudžets | | 0 | | 0 | | 0 |  | 0 |
| 5.2. speciālais budžets | | 0 | | 0 | | 0 |  | 0 |
| 5.3. pašvaldību budžets | | 0 | | 0 | | 0 |  | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  | | Projekts šo jomu neskar. | | | | | | | |
| 6.1. detalizēts ieņēmumu aprēķins | |  | |
| 6.2. detalizēts izdevumu aprēķins | |  | |
| 7. Amata vietu skaita izmaiņas | |  | | Nav attiecināms | | | | | | | |
| 8. Cita informācija | |  | | Veselības ministrijas programmā 97.00.00 “Nozaru vadība un politikas plānošana” tiks veikta apropriācijas pārdale 7 347 euro apmērā samazinot izdevumus ekonomiskās klasifikācijas kodā 2000 “Preces un pakalpojumi” un tādā pašā apmērā palielinot kategorijā “Akcijas un cita līdzdalība pašu kapitālā” pamatkapitāla palielināšanai sabiedrībā ar ierobežotu atbildību “Lielstraupes pils”. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

L.Roze 67876157

Ligita.Roze@vm.gov.lv